હકીકતમાં નરેન્દ્ર મોદીના આજના આ પ્રવચનની સરખામણી શિકાગો ખાતે યોજાયેલ વિશ્વ ધર્મ સંસદ સાથે કરવી એટલા માટે પણ સ્વાભાવિક છે, કારણ કે તે વખતના નરેન્દ્ર એટલે કે સ્વામી વિવેકાનંદ સમક્ષ તે વખતે ગુલામ ભારતની આધ્યાત્મિક શક્તિ દુનિયા સમક્ષ રજૂ કરવાનો પડકાર હતો, તો આજના આ આધુનિક નરેન્દ્ર સમક્ષ ભારતીય રાજકીય સંસદમાં ગુજરાતની ગીતા (વિકાસ ગાથા) વડે નિરાશામાં ઘેરાયેલ અને તેમની તરફ આશાભરી નજરોથી જોઈ રહેલ ભારતને ઉગારવાનો પડકાર છે.